CELEX: 22004D0096
Language: sl
Date: 2004-07-09 00:00:00
Title: Sklep skupnega odbora EGP št. 96/2004 z dne 9. julija 2004 o spremembi Priloge I (Veterinarske in fitosanitarne zadeve) k Sporazumu EGP

23.12.2004   
            
            
               SL
            
            
               Uradni list Evropske unije
            
            
               L 376/17
            
         
      SKLEP SKUPNEGA ODBORA EGP
   
   št. 96/2004
   z dne 9. julija 2004
   o spremembi Priloge I (Veterinarske in fitosanitarne zadeve) k Sporazumu EGP
   SKUPNI ODBOR EGP JE —
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga I k Sporazumu je bila spremenjena s Sporazumom o udeležbi Češke republike, Republike Estonije, Republike Ciper, Republike Madžarske, Republike Latvije, Republike Litve, Republike Malte, Republike Poljske, Republike Slovenije in Slovaške republike v Evropskem gospodarskem prostoru, ki je bil podpisan 14. oktobra 2003 v Luxembourgu (1).
            
         
               (2)
            
            
               Direktivo Komisije 2003/126/ES z dne 23. decembra 2003 o analitski metodi za določanje sestavin živalskega izvora pri uradnem nadzoru krme (2) je treba vključiti v Sporazum.
            
         
               (3)
            
            
               Direktiva 2003/126/ES razveljavlja Direktivo Komisije 98/88/ES (3), ki je vključena v Sporazum, in ki jo je posledično treba razveljaviti v skladu s Sporazumom —
            
         SKLENIL:
   Člen 1
   Poglavje II Priloge I k Sporazumu se spremeni:
   
               1.
            
            
               Za točko 31h (Direktiva Komisije 2000/45/ES) se vstavi naslednja točka:
               
                           „31i.
                        
                        
                           
                              32003 L 0126: Direktiva Komisije 2003/126/ES z dne 23. decembra 2003 o analitski metodi za določanje sestavin živalskega izvora pri uradnem nadzoru krme (UL L 339, 24.12.2003, str. 78).“
                        
                     
         
               2.
            
            
               Besedilo točke 31d (Direktiva Komisije 98/88/ES) se črta.
            
         Člen 2
   Besedilo Direktive 2003/126/ES v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 10. julija 2004, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (4).
   Člen 4
   Ta sklep se objavi v oddelku EGP v Uradnem listu Evropske unije in v Dopolnilu EGP k njemu.
   
      V Bruslju, 9. julija 2004.
      
         
            Za Skupni odbor EGP
         
         
            Predsednik
         
         Kjartan JÓHANNSSON
         
      
   
   
      (1)  UL L 130, 29.4.2004, str. 3.
   
      (2)  UL L 339, 24.12.2003, str. 78.
   
      (3)  UL L 318, 27.11.1998, str. 45.
   
      (4)  Navedena ni nobena ustavna zahteva.